
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinsko vijeće

KLASA: 024-04/24-01/22

URBROJ: 2196-23-01-24-9/4
Stari Jankovci,  5. veljače 2024. 

Na temelju članka 3. Zakona o plaćama u lokalnoj i područnoj (regionalnoj) samoupravi ("Narodne novine" broj 28/10 i 10/23) i članka 30. Statuta Općine Stari Jankovci («Službeni vjesnik» Vukovarsko-srijemske županije 4/21. i 17/22.), Općinsko vijeće Općine Stari Jankovci, na prijedlog općinskog načelnika na svojoj 22. sjednici održanoj dana  5. veljače 2024. godine, donijelo je

ODLUKU
o određivanju plaće i drugih prava općinskog načelnika i 
zamjenika općinskog načelnika 

Općine Stari Jankovci

Članak 1.

Ovom Odlukom određuje se plaća općinskog načelnika i zamjenika općinskog načelnika Općine Stari Jankovci (u daljnjem tekstu: dužnosnici) koji svoju dužnost u Općini Stari Jankovci 8u daljnjem tekstu: Općina) obavljaju profesionalno, te visina naknade za rad i druga prava dužnosnika koji svoju dužnost obavljaju volonterski. 

Članak 2.
Izrazi koji se koriste u ovoj Odluci, a imaju rodno značenje, odnose se jednako na muški i ženski rod. 
Članak 3.
Plaću dužnosnika koji svoju dužnost obavlja profesionalno čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%. Koeficijenti za obračun plaće dužnosnika iz stavka 1. ovoga članka iznose: 
- za obračun plaće općinskog načelnika – 4,50
- za obračun plaće zamjenika općinskog načelnika – 1,64. 
Osnovica za obračun plaće dužnosnika iz stavka 1. ovoga članka iznosi 516,29 eura bruto. 
Članak 4.
Dužnosnici koji svoju dužnost obavljaju volonterski odnosno bez zasnivanja radnog odnosa imaju pravo na mjesečnu naknadu za rad. Mjesečna naknada za rad općinskog načelnika iz stavka 1. ovoga članka iznosi 30% od umnoška koeficijenta za obračun plaće utvrđenog za općinskog načelnika koji dužnost obavlja profesionalno i osnovice za obračun plaće. 
Mjesečna naknada za rad zamjenika općinskog načelnika iz stavka 1. ovoga članka iznosi 30% od umnoška koeficijenta za obračun plaće utvrđenog za zamjenika općinskog načelnika koji dužnost obavlja profesionalno i osnovice za obračun plaće. 
Članak 5.
Za vrijeme obnašanja dužnosti dužnosnici koji svoju dužnost obavljaju profesionalno imaju, osim prava na plaću i druga prava iz rada, a za vrijeme obavljanja dužnosti uračunava im se staž osiguranja te imaju pravo na naknadu stvarnih materijalnih troškova nastalih u svezi s obnašanjem dužnosti (troškova prijevoza, dnevnica i drugih troškova vezanih za službeno putovanje kao i naknadu za podmirivanje troškova prehrane u visini propisanoj aktima Općine.
Članak 6.
Za vrijeme obnašanja dužnosti dužnosnici koji svoju dužnost obavljaju volonterski imaju, osim prava na naknadu za rad, pravo na naknadu stvarnih materijalnih troškova nastalih u svezi s obnašanjem dužnosti (troškova prijevoza, dnevnica i drugih troškova vezanih za službeno putovanje) u visini propisanoj aktima Općine. 
Članak 7.
Za vrijeme obnašanja dužnosti, dužnosnici imaju pravo na korištenje službenog automobila, mobilnog uređaja i prijenosnog računala u vlasništvu Općine za službene potrebe sukladno aktima Općine. 
Članak 8.
Rješenja o visini plaće odnosno naknade za rad dužnosnika donosi pročelnik Jedinstvenog upravnog odjela.

Članak 9.
Danom stupanja na snagu ove Odluke prestaje važiti Odluka o određivanju plaće i drugih prava općinskog načelnika i zamjenika općinskog načelnika Općine Stari Jankovci („Službeni vjesnik" Općine Stari Jankovci,  broj 3/23). 
Članak 10.
Ova Odluka objavit će se u „Službenom vjesniku" Općine Stari Jankovci, a stupa na snagu osmi dan od dana objave.
Predsjednik Općinskog vijeća
Boris Dragičević, univ.bacc.ing.agr.
